Тед Кенеди је 1980. из редова Демократске странке изазвао председника Картера у намери да добије подршку странке за место кандидата за преседника. Џими Картер је касније написао да је тадашња Иранска талачка криза умногоме утицала на одлуку да се, сем осталих људи из своје администрације, ослони и на своју супругу да представља његову политику у кампањи. Потпредседник Мондејл и Розалин Картер су често били директни посредници председника Картера током пролећног дела његове кампање. Розалин је престала да придодаје значај Кенедијевим нападима након што га је Картер у прелиминарним изборима у странци победио 59.16% према 31.23% у Ајови. Иако је Картер успео да добије номинацију своје странке, Розалин је сматрала да је Тед Кенеди својом кампањом оштетио Демократску странку, и да није адекватно пружио помоћ у председничким изборима: "Био је лош губитник. Мислила сам да ће покушати да помогне Демократској странци након што је видео да не може да победи, јер сам сматрала да је веома важно да Роналд Реган остане ван Беле куће, и сматрала сам да је требао да помогне. Уместо тога, он цепа Демократску странку на парчиће".